《临清赠张宪副同年》
明代·王渐逵

握符明府重儒绅，漳水齐封动四邻。尊俎诗篇供暇日，旌旗杨柳映深春。

雄关自具临淄甲，博带谁为稷下人。笑却迂生成懒癖，早从明主乞闲身。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。